Ջեք Ուեստոն

Ջեք Ուեստոն (ծնյալ Մորիս Վայնշթայն, ), 20-րդ դարի ամերիկացի դերասան։ 1976 թվականին առաջադրվել է «Ոսկե գլոբուս»,  1981 թվականին ՝ «Թոնի» մրցանակի։

Կարիերա 
Ուեստոնը, որ ծնունդով Օհայո նահանգի Քլիվլենդ քաղաքից էր,  սովորաբար խաղացել է կատակերգական դերեր, ինչպես, օրինակ, Կակտուսի ծաղիկը / Cactus Flower (1969)  և Մի կեր, խնդրեմ, մարգարտածաղիկներ / Please Don't Eat the Daisies (1960) ֆիլմերում Երբեմն ստանձնել է այսպես ասած՝ ծանր դերեր, ինչպիսիք են նենգ ստահակը և հետախույզը, ով Ալան Արկինի և Ռիչարդ Կրեննայի հետ փորձում է ահաբեկել և թալանել կույր Օդրի Հեփբըրնին «Սպասիր մինչև մութն ընկնի» ֆիլմում (1967 թ.):

Ուեստոնը 25 տարվա ընթացքում ունեցել է բազմաթիվ այլ խարակտերային դերեր, այդ թվում՝ խոշոր ֆիլմերում, ինչպիսիք են՝ «Ցինցինատիի երեխան» (1965), «Թոմաս Քրաունի գործը» (1968), «Գատոր » (1976), «Կուբա » (1979), «Ճանապարհ դեպի Չինաստան» (1983 թ.), «Կեղտոտ» պարեր (1987), Իշտար (1987) և Կարճ միացում 2 (1988) կինոնկարները։ 

Հեռուստատեսությունում նույնպես բազմիցս է հանդես եկել դերակատարումներով։ Հիշարժան է հատկապես Ֆրեդ Կալվերտը 1958 թվականին ցուցադրված Փերի Մեյսոնի «Համարձակ խաբեբայի դեպքը» դրվագում։ 1961 թվականին նա հրավիրված աստղ էր «Route 66» հեռուստադրամայում՝ մարմնավորելով գիշերային ակումբի պարուհիներ հանդիսացող երիտասարդ կանանց խմբի մենեջերի դերը։ Նա Փեգի Կասի հետ նկարահանվել է The Hathaways սերիալում, որտեղ նրանք հանդես են եկել են որպես շիմպանզեների եռյակի «ծնողներ»։ 1963 թվականին նա հրավիրված աստղ էր «Փախստականը» հեռուստադրամայում և նկարահանվել է «Ֆաթսո» վերնագիրը կրող դրվագում։

1976 թվականին առաջադրվել է «Ոսկե գլոբուս» մրցանակի «Մյուզիքլի կամ կատակերգական ֆիլմի լավագույն դերասան» անվանակարգում՝  «Ռից» ֆիլմում իր դերակատարման համար։ 1981 թվականին Ուեստոնը հայտնվել է Բրոդվեյում Վուդի Ալենի The Floating Light Bulb կատակերգության մեջ, որտեղ կատարած դերի համար նա առաջադրվել է Թոնի մրցանակի որպես լավագույն դերասան։  Նա տպավորիչ դերակատարումներով հանդես է եկել նաև «Զանգերը ղողանջում են » ( Ջուդի Հոլիդեյի հետ, 1956 թ.), «Ռից » (1975 թ.), Նիլ Սայմոնի «Կալիֆորնիայի սյուիտը » (1976 թ.)  և «Մեկ գիշերային կանգառ» (1980 թ.)  ներկայացումներում։

Ուեստոնը նկարահանվել է Ալան Ալդայի «Չորս եղանակները» ֆիլմում  (1981 թ.), ապա կրկնել է իր դերը՝ նկարահանվելով CBS հեռուստաալիքով ցուցադրված հեռուստասերիալում։

Անձնական կյանք 
12 տարեկանում Ուեստոնը ելույթ է ունեցել Քլիվլենդ Փլեյհաուսում ՝ որպես «Վարագույրներ քաշողներ» երիտասարդական ծրագրի անդամ։ Նա նաև հանդես է եկել Փարկվուդի տարրական դպրոցում, Պատրիկ Հենրի կրտսերի անվան և Գլենվիլի ավագ դպրոցում իրականացված բեմադրություններում։ Երկրորդ համաշխարհային պատերազմի ժամանակ՝ 1943 թվականին զինվորագրվելով՝ ծառայել է 28 ամիս, հիմնականում Իտալիայում՝ 34-րդ հետևակային դիվիզիայի կազմում։ Պատերազմից հետո կրկին հայտնվել է Փլեյհաուսում, այնուհետև տեղափոխվել է Նյու Յորք, որտեղ Փլեյհաուսի նախկին տնօրեն Կ. Էլմո Լոուն օգնել է նրան աշխատանքի տեղավորվել USO-ի թատերախմբում, որի կազմում նա հյուրախաղերով շրջագայել է Ճապոնիայում, Չինաստանում, Օկինավայում և Կորեայում։

1950 թվականի Ուեստոնը Նյու Յորքում ամուսնացել է դերասանուհի Մերջ Ռեդմոնդի հետ։ Նրանք երեխա չեն ունեցել և 1980-ական թվականներին ամուսնալուծվել են։

Ուեստոնի երկրորդ ամուսնությունը Լորի Գիլքսի հետ էր, ումից մի երեխա  է ունեցել։ Նրանք ամուսնացած էին մինչև Ուեստոնի մահը, որ տեղի է ունեցել 1996 թվականի մայիսի 3-ին՝ լիմֆոմայի դեմ վեց տարի տևած մաքառումից հետո։ Նա 71 տարեկան էր։

Ջեքի կրտսեր եղբայրը՝ Էնթոնի Սփինելին (ծննդյան անունը՝ Սեմ Վայնշթայն, բեմական անունը՝ Սեմ Ուեստոն), նույնպես դերասան էր։ Ուեստոնները հրեաներ էին ։

Ընտրյալ ֆիլմագրություն 
 Stage Struck (1958) - Ֆրենկ
 Peter Gunn (1958), "The Kill" (S1E01) - Դեյվ Գրին
 I Want to Live! (1958) - NCO
 Imitation of Life (1959) - Թոմ
 Please Don't Eat the Daisies (1960) - Ջո Պոստիտանո
 All in a Night's Work (1961) - Լասկեր
 The Honeymoon Machine (1961) - Բարֆորդ Թեյլոր
 It's Only Money (1962) - Լեոպոլդ
 Palm Springs Weekend (1963) - Ֆրեդ Քեմփբել
 The Incredible Mr. Limpet (1964) - Ջորջ Սթիքլ
 The Cincinnati Kid (1965) - Pig
 Mirage (1965) - Լեսթեր
 Wait Until Dark (1967) - Կառլինո
 The Thomas Crown Affair (1968) - Էրվին Ուիվեր
 The April Fools (1969) - Շրեդեր
 Cactus Flower (1969) - Հարվի Գրինֆիլդ
 A New Leaf (1971) - Էնդի Մաքֆերսոն
 Fuzz (1972) - դետեկտիվ Մայեր
 Marco (1973) - Մաֆիո Պոլո
 The Ritz (1976) - Գաետանո Պրոկլո
 Gator (1976) - Իրվինգ Գրինֆիլդ
 Cuba (1979) - Լարրի Գուտման
 Can't Stop the Music (1980) - Բեննի Մարեյ
 The Four Seasons (1981) - Դաննի Ցիմմեր
 High Road to China (1983) - Սթրութս
 The Longshot (1986) - Էլտոն
 Rad (1986) - դուքս Բեսթ
 Dirty Dancing (1987) - Մաքս Քելլերման
 Ishtar (1987) - Մարթի Ֆրիդ
 Short Circuit 2 (1988) - Օսկար Բոլդուին

Հեռուստատեսությունում 
1949 թվականին Ուեստոնը հանդես է եկել որպես պարոն Սթորմ «Captain Video and His Video Rangers» սերիալի հինգերորդ դրվագում։ 

1953-54-ին նա հայտնվել է որպես Ուիլբուր Վորմսեր CBS-TV-ի  «Rod Brown of the Rocket Rangers» մանկական շոուում, և Նյու Յորքում ու շրջակայքում երեխաները  հաճախ ճանաչում էին նրան փողոցում կամ մետրոյում։

1960 թվականին Ուեստոնը մարմնավորել է Օտտոյին՝ Alfred Hitchcock Presents հեռուստասերիալի  հինգերորդ եթերաշրջանի 28-րդ դրվագում, որը վերնագրված էր «Քառասուն դետեկտիվներ»։

1960–1961 թվականների եթերաշրջանում Ուեստոնը թղթակից Չիկ Ադամսի դերն է կատարել CBS հեռուստաընկերության My Sister Eileen սիթքոմում ։

Հաջորդ եթերաշրջանում նա գլխավոր դերի կատարմամբ հանդես է եկել «Հեթուեյզ» սիթքոմում (ABC), որտեղ Պեգի Կասը և նա որդեգրել են երեք շիմպանզե ( մարկիզ շիմպանզեներ )։

Նա որպես հրավիրյալ դերասան հանդես է եկել նաև Փիթեր Գանը, Փերի Մեյսոնը, Փրկարար 8-ը, Մթնշաղի գոտին (« Հրեշները Մեյփլ Սթրիթում » և « Բարդը » դրվագներում), Անձեռնմխելիները, Հրացան ունեցիր, որ ճանապարհորդես, Johnny Staccato, Thriller, The Lawless Years (երկու դրվագ), Route 66, Harrigan and Son, Stoney Burke, Breaking Point, The Fugitive, Witched, Gunsmoke, Twelve O'Clock High, Laredo, Tales of the Unexpected հեռուստասերիալներում, մի շարք հեռուստաշոուներում''։

Ծանոթագրություններ

Արտաքին հղումներ 

 
 Jack Weston at the TCM Movie Database 
 
 

20-րդ դարի ամերիկացի երգիչներ
Ամերիկացի տղամարդ թատերական դերասաններ
Ամերիկացի տղամարդ կինոդերասաններ
1996 մահեր
1924 ծնունդներ
Ամերիկացի հեռուստատեսային դերասաններ
Հրեա դերասաններ
Քաղցկեղից մահացածներ